**אוסמר "אוזו" מוריירה** (ביפנית: **茂怜羅 オズ**; באנגלית: **Osmar "Ozu" Moreira**; נולד ב-21 בינואר 1986) הוא כדורגלן חופים ברזילאי-יפני המשחק בעמדת הבלם בנבחרת יפן בכדורגל חופים.

ביוגרפיה
--------

### תחילת הקריירה

אוזו נולד בריו דה ז'ניירו, ברזיל והחל לשחק כדורגל חופים בחוף הקופקבנה. כשהיה ילד, הוא זומן לקחת חלק במשחק ראווה לפני משחק של נבחרת ברזיל באזור החוף ובהמשך הצטרף לקבוצת ואסקו דה גאמה. לעומת זאת, הוא החליט לרדוף אחר חלומו להיות כדורגלן חופים מקצועי לאחר שהיה צופה הדוק בענף זה. בשנת 2004, הוא חתם על החוזה הראשון שלו בענף, כשהצטרף לקבוצת סאו פאולו.

### הפיכתו ליפני

אוזו הצהיר שאף פעם לא שאף לשחק בנבחרת ברזיל. במקום זאת, החלום שלו היה לחיות מחוץ למדינה, ללמוד תרבות חדשה ולשחק כדורגל חופים שם.

בשנת 2006, הוא עבר לגרמניה. שנה לאחר מכן, הוא הצטרף ללקיוס באוקינאווה, יפן. אף על פי שלא היה לו שום ניסיון או חוויה עם התרבות היפנית, הוא הסתגל לאורח החיים במדינה ואף הרגיש שייך אליה. בשנת 2009, הוא עבר ממחוז זה לטוקיו. לאחר מכן, הוא פגש את חברו הברזילאי, ריי ראמוס, מאמן נבחרת יפן. למרות הצעות לייצג את ברזיל, אוזו הביע בפני ראמוס את רצונו לקבל אזרחות יפנית על מנת שיוכל לייצג את הנבחרת היפנית. ראמוס החליט לסייע לו ולעזור לו במבוקשו. אוזו לבסוף למד את השפה היפנית ולאחר חמש שנות שהייה במדינה, הוא קיבל אזרחות ב-12 בדצמבר 2012 ושינה את שמו מאוסמר לאוזו. כתוצאה מכך, הוא זומן באופן מיידי לנבחרת החופים המקומית.

### ייצוג ככדורגלן יפני בינלאומי

בטורניר הבינלאומי הראשון שלו בענף כדורגל החופים, שהיה אליפות אסיה בכדורגל חופים לשנת 2013, הוא הוכתר לשחקן הטוב ביותר, כשנבחרתו סיימה כסגנית האלופה. במסגרת טורניר זה הוא כבש שבעה שערים. אוזו שימש כקפטן הנבחרת בגביע העולם בכדורגל חופים של אותה השנה והצעיד אותה עד לשלב רבע הגמר, שם נעצרה על ידי נבחרת מולדתו, ברזיל. בתום גביע העולם, הוא זכה בכדור הכסף (השחקן השני הטוב ביותר). במסגרת טקס כוכבי כדורגל החופים הראשון אשר התקיים בשנת 2014, הוא נמנה בנבחרת החלומות העולמית לצד השוער הספרדי דונה, איליה לאונוב מרוסיה, ברונו שאבייר מברזיל ולורנס גומז הספרדי. הוא זכה בתואר זה ארבע פעמים נוספות (2015, 2016, 2018, 2019).

בשנת 2015, הוא נבחר פעם נוספת כשחקן הטוב ביותר של אליפות אסיה ואף היה מלך השערים של הטורניר עם שמונה. באותה השנה, הוא הצטרף לברצלונה ושיחק במונדיאלטו דה קלאב (שפירושו: "גביע העולם למועדונים") ואף היה שותף לזכייה במפעל זה. כמו כן, הוא הקים בית ספר כדורגל חופים לילדים באוקינאווה בשם "בית ספר קופקבנה בכדורגל חופים". בשנת 2016, הוא שיחק עבור מספר מועדוני כדורגל חופים אירופים כמו ויארג'יו ואף היה שותף לזכייה בגביע אירופה לאלופות. בנוסף, הוא שיחק ב-FC סיטי ולוקומוטיב מוסקבה הרוסיות, ספורטינג ליסבון מפורטוגל ובני "פלפלה" כפר קאסם מישראל. בשנת 2017, הוא חתם לראשונה בשורות מועדון כדורגל חופים יפני, טוקיו ורדי, עימה זכה במספר אליפויות מקומיות. אוזו נבחר לשחקן הטוב ביותר ולכובש המצטיין גם באליפות אסיה של שנת 2019. אף על פי שהחמיץ פנדל בשלב חצי הגמר של גביע העולם בכדורגל חופים לשנת 2019 מול נבחרת פורטוגל, אוזו הוביל את נבחרתו לסיום במקום הרביעי בטורניר זה. הוא מצא נחמה בזכייה בכדור הזהב (השחקן הטוב ביותר) של אותו גביע עולם.

ביולי 2020, אוזו מונה למאמן הנבחרת היפנית, כאשר הפך לשחקן-מאמן.

תארים
-----

### לאומיים

* אליפות אסיה בכדורגל חופים (1): 2019
* משחקי החוף האסייתים (1): 2016

### קבוצתיים

* גביע אירופה לאלופות בכדורגל חופים (1): 2016
* מונדיאליטו למועדונים (2): 2015, 2017

### אישיים

* גביע העולם בכדורגל חופים (2):
	+ כדור הזהב: 2019
	+ כדור הכסף: 2013
* כוכבי כדורגל החופים (5):
	+ נבחרת החלומות העולמית: 2014, 2015, 2016, 2018, 2019
* אליפות אסיה בכדורגל חופים (5):
	+ השחקן הטוב ביותר: 2013, 2015, 2019
	+ מלך השערים: 2015, 2019
* מונדיאליטו למועדונים (1):
	+ השחקן הטוב ביותר: 2015

סטטיסטיקות
----------

לאומיים

| תחרות | שנה | הופעות | שערים |
| --- | --- | --- | --- |
| **גביע העולם בכדורגל חופים** | טהיטיטהיטי 2013 | 4 | 4 |
| פורטוגלפורטוגל 2015 | 4 | 1 |
| איי בהאמהאיי בהאמה 2017 | 3 | 0 |
| פרגוואיפרגוואי 2019 | 6 | 7 |
| רוסיהרוסיה 2021 | 6 | 1 |
| סך הכל | 23 | 13 |

| תחרות | שנה | הופעות | שערים |
| --- | --- | --- | --- |
| **אליפות אסיה בכדורגל חופים** | קטר (מדינה)קטר (מדינה) 2013 | 5 | 7 |
| קטר (מדינה)קטר (מדינה) 2015 | 6 | 8 |
| מלזיהמלזיה 2017 | 5 | 7 |
| תאילנדתאילנד 2019 | 6 | 9 |
| סך הכל | 22 | 31 |

קבוצתיים

| תחרות | שנה | קבוצה | הופעות | שערים |
| --- | --- | --- | --- | --- |
| **גביע אירופה לאלופות** |
| איטליהאיטליה 2016 | איטליהאיטליה ויארג'יו | 7 | 2 |
| פורטוגלפורטוגל 2017 | 7 | 8 |
| פורטוגלפורטוגל 2018 | ישראלישראל בני "פלפלה" כפר קאסם | 6 | 7 |
| פורטוגלפורטוגל 2019 | רוסיהרוסיה לוקומוטיב מוסקבה | 7 | 5 |
| פורטוגלפורטוגל 2022 | ישראלישראל בני "פלפלה" כפר קאסם | 7 | 2 |
| סך הכל | 34 | 24 |

קישורים חיצוניים
----------------

* אוזו מוריירה, ברשת החברתית אינסטגרם
* הפרופיל של אוזו מוריירה באתר הרשמי של Beach Soccer Worldwide

הערות שוליים
------------

1. ↑  מיהו יליד ריו וקפטן נבחרת יפן בכדורגל חופים? (ביפנית)
2. ↑  אוזו: "אני רוצה להצעיד את יפן לזכייה בגביע העולם בכדורגל חופים"
3. ↑  אוזו: "אני דחיתי את ברזיל כדי התאהבתי ביפן"
4. ↑  אוזו, "סמוראי" מהקופקבנה, שחולם להפוך לאלוף עולם (בפורטוגזית)
5. ↑  אוזו מקים מוסד לילדים באוקינאווה
6. ↑  הכדורגלן שהפך לטוב בעולם, אוזו מוריירה (ביפנית)
7. ↑  אוזו היוצא מן הכלל זכה בתואר השחקן הטוב ביותר ובתואר הכובש המצטיין
8. ↑  .html רוסיה משלימה מהפך ומונעת מיפן סיום במקום השלישי, אוזו זוכה בכדור הזהב
9. ↑  אוזו מוצג כמאמן הנבחרת החדש